Tigran Petrosjan (1961)
**Tigran Vartanovič Petrosjan** (17. jun 1929. — 13. avgust 1984) je bivši svetski šahovski šampion.

Biografija
----------

Po nacionalnosti Jermenin, Petrosjan je rođen u selu Mulki u Aragatsotn regionu, Jermenija, a od detinjstva je živeo u Tbilisiju, Gruzija. Najveći deo života proveo je u ruskom glavnom gradu Moskvi. Naučio je da igra šah sa osam godina. Za Petrosjana je značajan korak bilo preseljenje u Moskvu 1949, gde je počeo da igra i u kome je pobedio na mnogim turnirima. Pobedio je na turniru u Moskvi 1951. i od tada počinje njegov stalni razvoj.

Njegovi rezultati na trogodišnjim turnirima kandidata, na kojim se određivao izazivač svetskog šampiona pokazuju stalni uspon: peti u Cirihu 1953; treći u Amsterdamu 1956; treći u Jugoslaviji 1959; prvi u Kurasaou 1962. Godine 1963. pobedio je Mihaila Botvinika 12.5-9.5 i postao svetski šampion u šahu. Njegov strpljivi, defanzivni stil frustrirao je Botvinika, čiji je svaki riskantni potez Petrosjan kažnjavao.

Petrosjan je odbranio titulu 1966, kada je pobedio Borisa Spaskog 12.5-11.5, kao prvi svetski šampion koji je odbranio titulu od vremena kad je Aljehin pobedio Bogoljubova 1934. Godine 1968. dodeljena mu je titula doktora filozofije Univerziteta u Jerevanu za tezu „Šahovska logika". Godine 1969. Spaski mu se revanširao, pobedivši ga sa 12.5-10.5 i preuzeo titulu.

Bio je jedini igrač koji je dobio partiju protiv Bobija Fišera za vreme mečeva kandidata 1971, prekinuvši tako niz od 20 Fišerovih uzastopnih pobeda (7 na međunarodnom turniru u Palmi de Majorka 1970, 6 protiv Tajmanova, 6 protiv Larsena i prve partije u njihovom međusobnom meču).

Najvažniji kasniji uspesi su pobeda na memorijalnom turniru u čast Keresa 1979 u Talinu (12/16 vez poraza, ispred Talja, Bronštajna i drugih), podela prvog mesta (s Portišem i Hibnerom) u Rio de Žaneiru iste godine, i drugo mestu u Tilburg 1981, pola poena iza Beljavskog. Tamo je odigrao svoju poslednju slavnu partiju protiv mladog Garija Kasparova

Petrosjan je umro od raka 1984. godine.

Po njemu su nazvana dva velika šahovska otvaranja: Petrosjanova varijanta Kraljeve indijske odbrane (1. d4 Sf6 2. c4 g6 3. Sc3 Lg7 4. e4 d6 5. Sf3 O-O 6. Le2 e5 **7. d5**) i Petrosjanov sistem u Daminoj indijskoj odbrani (1. d4 Sf6 2. c4 e6 3. Sf3 b6 **4. a3**). Jedna varijanta Karo-Kan odbrane takođe nosi njegovo ime (zajedno s bivšim svetskim šampionom Vasilijem Smislovom): Petrosjan-Smislovljeva varijanta (1. e4 c6 2. d4 d5 3. Sc3 dxe4 4. S:e4 **Sd7**).

Najpoznatiji je po tome što je bio jedan od najboljih igrača – pionira teorije preventivnog šaha, godinama posle Arona Nimcovića. Njegov stil igre šesto je bio strateški, poznat je bio po tome da predvidi moguće napade protivnika i što je svoju igru zasnivao na izbegavanju grešaka, zadovoljan malim napredovanjem. Njegove partije se široko koriste za obuku u šahovskim školama širom sveta. Bio je glavni urednik šahovskog časopisa "*Šahmatnaja Moskva*" od 1963-66.

Za dalje čitanje
----------------

* *World chess champions* by Edward G. Winter, editor. 1981 ISBN 0080249041 Uneseni ISBN nije važeći.
* *Twelve Great Chess Players and Their Best Games* by Irving Chernev; Dover; August 1995. ISBN 0-486-28674-6

Spoljašnje veze
---------------

***Tigran Petrosjan*** na Wikimedijinoj ostavi

* Šahovske partije Tigrana Petrosjana
* 50 kritičnih pozicija iz partija Tigrana Petrosjana
* 1850 partija Tigrana Petrosjana Arhivirano 2010-10-20 na Wayback Machine-u

| * p
* r
* u
Svjetski prvaci u šahu |
| --- |
| 
* Spisak Svjetskih šahovskih prvenstava
* Interregnum
* Izbacivanje (1998–2004)

 |
| Pred-FIDE | 
* Wilhelm Steinitz
* Emanuel Lasker
* José Raúl Capablanca
* Aleksandar Aljehin
* Max Euwe
* Aleksandar Aljehin

 |
| FIDE | 
* Mihail Botvinjik
* Vasilij Smislov
* Mihail Botvinjik
* Mihail Talj
* Mihail Botvinjik
* Tigran Petrosjan
* Boris Spaski
* Bobby Fischer
* Anatolij Karpov
* Gari Kasparov

 |
| Podijeljena | 

|  |  |
| --- | --- |
| PCA/Klasični | 
* Gari Kasparov
* Vladimir Kramnjik

 |
| FIDE | 
* Anatolij Karpov
* Aleksandar Haljifman
* Višvanatan Anand
* Ruslan Ponomarjov
* Rustam Kasimdžanov
* Veselin Topalov

 |

 |
| FIDE | 
* Vladimir Kramnjik
* Višvanatan Anand
* Magnus Carlsen

 |
| 
* Category Kategorija

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 74648375
* LCCN: n50010669
* ISNI: 0000 0000 8155 3408
* GND: 118740385
* BNF: cb170523443 (podaci)
* NLA: 35419666
* NKC: xx0037694
* BNE: XX1122838

 |